Kwessie oor uitgelekte vraestelle allermins 'afgehandel' | Maroela Media
Die Solidariteit Skoleondersteuningsentrum (SOS) eis steeds 'n dringende en volledige ondersoek na die uitlek van tweede matriekvraestelle.
Regter Norman Davis het Vrydag in die hooggeregshof in Pretoria beslis die oorskryf van die twee uitgelekte matriekeindeksamenvraestelle is ongrondwetlik en matrieks hoef nie hierdie vraestelle oor te skryf nie. Die burgerregtegroep AfriForum het die departement onder meer oor die besluit hof toe gesleep.
Die tweede wiskundevraestel en die tweede fisiese wetenskappe-vraestel sou ingevolge die besluit op onderskeidelik 15 Desember en 17 Desember oorgeskryf moes word.
Melanie Buys, hoof van ontwikkeling by die SOS, sê die departement moenie die saak nou as afgehandel beskou nie en dat die geloofwaardigheid van die land se matriekeksamen steeds die belangrikste aspek is wat gepak moet word.
"Tydens die hofverrigtinge het die departement slegs 'n voorlopige ondersoekverslag aan die hof voorgehou en dit wil voorkom asof die departement deur die herskryf van vraestelle 'n volledige ondersoek wou probeer systap."
Buys sê gebreke in die stelsel moet uitgeskakel word sodat daar in die toekoms nie weer enige kans is vir 'n herhaling van dié fiasko nie.
Die SOS het ook voorgestel dat skole in die toekoms 'n keuse het oor watter eksamenliggaam hulle wil gebruik om hul eksamens te reguleer.
Nee, die kwessie is beslis nog nie afgehandel nie. Daar behoort dadelik bevoegde kaders (as daar so iets is)aangewys te word om hierdie sweer tot op die been oop te vlek en om die skelm leerders individueel te ontmasker; die minister, wat in haar pleitskrif tot die hof gejok het dat sy nie die besluit vir herskryf geneem het nie, welke stelling deur die hof verwerp is, moet dadelik van meineed aangekla word.
Deprtement was dan mos betrokke, waarom anders dan die systappies
Die SOS en DA staan in der waarheid die vertrapping vd grondwetlike regte van eerlike matrikulante voor.
As leunaars en lafaards besluitnemers van mense se belange word , seevier onderduimsheid . Dis die waarheid .
Dis omdat elke ou op 'n donkie tenders kry om dinge soos eksamen drukwerk te doen. Maak mens bekommerd oor entstowwe en Covid toetse terwille van werkskepping.